tomron87/hebrew-wikipedia-sentences-corpus huggingface dataset:
ג'ייק אפינג הוא מורה גרוש שנוהג לאכול המבורגרים במחיר מוזל בדיינר המקומי של חברו אל.
עם סיום יום הלימודים, גרושתו של ג'ייק, כריסטי, מגיעה לדיינר על מנת להסדיר חתימות אחרונות בהליך הגירושין.
בעל הדיינר, אל, נכנס למטבח האחורי על מנת להעניק להם פרטיות.
לאחר מספר דקות, אל יוצא מהמטבח אפרורי, חולה ונוטה לעילפון.
ג'ייק המבולבל מלווה אותו לביתו ומתעקש לדעת כיצד ייתכן שרגע אחד היה אל בסדר גמור ובן רגע חלה בסרטן.
אל שולח את ג'ייק הביתה ומבקש ממנו לחזור למחרת על מנת שיסביר לו את הדבר.
למחרת מתייצבים ג'ייק ואל בדיינר.
תחילה, ג'ייק מתבקש להיכנס לארון במטבח האחורי, להסתכל מסביב, להעביר שם כמה זמן שיתחשק לו ולצאת.
מהרהר על בקשתו, ג'ייק נכנס בהכוונתו של אל לתוך הארון, ולאחר מספר צעדים נופל ונוחת בסביבה זרה.
מבוהל, הוא חוזר על צעדיו ויוצא מן הארון.
אל הגוסס מסביר לו שהארון העביר אותו לתאריך ה-21 באוקטובר בשנת 1960, ומבקש ממנו לשהות בעבר על מנת למנוע את ההתנקשות בחייו של הנשיא ג'ון קנדי.
ג'ייק, אשר חי חיים אדישים ומסרב להתעסק עם העבר, מסרב.
בייסורי מצפון חוזר ג'ייק למחרת לביתו של אל ומוצא את גופתו מונחת בסלון.
נענה לבקשתו האחרונה, הוא משנה את דעתו ומסכים למנוע את ההתנקשות.
הוא לוקח עמו את המדריך של אל לחיים בעבר, את הזהות של ג'יימס אמברסון ומחברת עם תוצאות של משחקי ספורט למטרות הימורים.
ג'ייק חוזר לתוך הארון וחוזר אל טקסס של שנות השישים במטרה לחקור את התעלומות האופפות את חייו של המתנקש לכאורה, לי הארווי אוסוואלד.
אלא שאוסוולד אינו האיום היחיד על משימתו של ג'ייק: גם אביו של תלמידו הארי, ביל הברמן שמתאהב באשתו של אוסוולד וגם סיידי, ספרנית יפהפייה שבה ג'ייק מתאהב, וגם העבר – שמסרב להשתנות ומתנגד בכל הכוח - מאיימים להפריע לג'ייק במשימתו.
ג'יימס פרנקו - ג'ייק אפינג
כריס קופר - אל טמפלטון
דניאל ובר - לי הארווי אוסוואלד
שרה גאדון - סיידי דונהיל
לוסי פריי - מרינה אוסוואלד
ג'ורג' מק'קיי - ביל טורקוט
שרי ג'ונס - מרגריט אוסוואלד
טי אר נייט - ג'וני קלייטון
ג'וש דוהאמל - פרנק דונינג
מייקל אוניל - ארליס פרייס
אנט אוטול - עדנה פרייס
אנתוני קורון - ג'ק רובי
ניק סירסי - דייק סימונס
ג'וני קויין - ג'ורג' דה מורנסצ'ילדט
טוניה פינקינס - מימי קורקורן
לאון ריפי - הארי דונינג
ברוקלין סודנו - כריסטי אפינג
ג'ולייט אגנלו - בובי ג'יל אלנוט
ברידן למסטרס - מייק קוסלאו
גרגורי נורת' - גנרל אדווין ולקר
גיל בלוויס - הסוכן הוסטי
גרנת'ם קולמן - בוני ריי ויליאמס
בוב סטפנסון - סילנט מייק
וילבור פיצג'ראלד - קפטן ויל פריץ
קונסטנס טאוורס - סיידי (בזקנותה)
נוגאי או נוגאי חאן (במונגולית: Ногай хан או Хар Ногай חאר נוגאי, בטטרית: Nuğay, Нугай בערך 1240/1235 ?
- 1300/1299) היה מצביא מונגולי ושליט בפועל של אורדת הזהב, בתוקף תפקידו הרם כ"בקליארבק".
נוגאי היה בן לנין של ג'ינגיס חאן.
סבו היה בואל/באול/טוואל חאן, הבן השביעי של ג'וצ'י חאן.
שמו בלידה של נוגאי היה אקאז.
על אף שלא היה בעצמו החאן של אורדת הזהב,יוחסה לנוגאי לפעמים תפקיד שנוי במחלוקת של "ממליך מלכים" לגבי החאנים השליטים שהתחלפו בראש האורדה בתקופתו.
ידוע כי מילא תפקיד בהדחת החאן טלבוגה.
הוא שלט ללא עוררין באזור שממערב לדנייפר (ה"אורדה הכחולה") עד לשערי הברזל והגדה השמאלית של הדנובה.
אחרי שנות ה-1270 לא היה נוגאי כפוף לחאנים מסאראי אל ג'דיד, להפך, הם נמצאו תחת חסותו.
בשיא כוחו נמנה נוגאי עם המנהיגים החזקים באירופה ונחשב זמן מה למנהיג האמיתי של האורדה.
הכרוניקנים הרוסים כינו אותו "צאר" והמיסיונרים הפרנציסקנים בקרים התייחסו אליו כאל קיסר שותף.
בעקבות החאן ברקה התאסלם נוגאי חאן בסביבות שנת 1265 תחת השם עיסא נוגאי והפך לאחד המפורסמים שבמומרים לדת האסלאם.
בנו צ'אקה נולד לו מאשתו העיקרית, אחה חאטון, וייתכן כי נשא לתקופה קצרה את התואר של צאר של הבולגרים בשנים 1299–1300.
השם נוגאי חזר מאוחר יותר, במאה ה-15 בשמה של קונפדרציה של שבטים מונגולים-טטרים:"אורדת נוגאי".
שלא הייתה למעשה קשורה אליו.
צאצאיהם, ה"נוגאים", התיישבו בהמשך בעיקר בדאגסטן באזור הקווקז.
המטה של נוגאי חאן נמצא על גדת הדנובה.
סרביה והאימפריה הבולגרית השנייה היו זמן מה בנות חסותו, גם הנסיכויות מדרום רוסיה וחלק מהנסיכויות מצפון-מזרח רוסיה.
הוא התחתן עם אופרוסינה פלאולוגינה, בת בלתי חוקית של הקיסר הביזנטי מיכאל השמיני פלאולוגוס.
לדעת ההיסטוריון הצרפתי פול פליו משמעות המילה "נוחאי" הייתה "כלב", אכן במונגולית המילה "נוחוי" או נוחאי" משמעותה היא "כלב".
במקרה זה לא דובר בכינוי שלילי או מעליב, גם כיום נהוג לפעמים לפנות במילה "נוחדוד" "אתם, כלבים" במובן " חברים, רבותי".
אף ג'ינגיס חאן קרא למפקדיו המוכשרים " כלבי מלחמה" או "אנשי מלחמה".
ייתכן כי ההסבר הוא בכך שהמונגולים חלקו הערכה רבה לכלביהם ששימוש אותם לציד ובהגנת הבית.
הכלבים מילאו תפקיד חשוב בחיי הנוודות וגם לפי ההיסטוריון הבריטי ג'.ג'.
סונדרס לשימוש בשם "כלב" היה תפקיד מאגי אפוטרופאי - כמסיח את תשומת לבם של הרוחות הרעות, שלפי אמונתם לא התעניינו בכלבים.
לפעמים המונגולים קראו לזאב "כלב הערבה".
שנותיו המוקדמות בימי באטו חאן וברקה חאן
נוגאי נולד כבן לטטאר, שהיה בן של טרוואל, שהיה בנו של ג'וצ'י.
אחרי מות אביו ניהל את נכסי סבו.
תחת פיקודו של באטו חאן השתתף במסעות הכיבוש בדרום רוס של קייב בקייב, צ'רניגוב וגליציה (הליץ').לחם בהמשך במערכה נגד הונגריה, סרביה ובולגריה.באטו חאן השאיר אותו כמפקד על טומן (רבבת לוחמים) - "טומן באשי" - במולדובה ובוולאכיה של ימינו ששימשו כאזור ספר
נוגאי היה כמו באטו חאן ואורדה חאן, אחיין של ברקה חאן ותחת הנהגתו של ברקה חאן הוא הפך למצביא חזק ושפאתן.
לאחר מות סבו טרוואל (לפני 1253), הוא הועבר על ידי באטו מהגבולות המערביים למזרח הוולגה ליד יאיק (נהר אוראל), שם קיבל נחלות חדשות.
בשנותיו האחרונות האציל ברקה חאן לנוגאי יותר ויותר סמכויות.
נוגאי הצטיין כמפקד בקרבות ב-1260-1259 תחת פיקודם של טלבוגה ובורולדאי.
בשנת 1260, צפון האולוס של חצי האי קרים היה תחת שליטתו
הוא התבלט בפלישה השנייה בפולין כשבזז את סנדומייז', קרקוב וערים אחרות.
עליית כוחו באורדת הזהב ובאירופה 1266-1262
אביו של נוגאי, טטר, נפטר בזמן ששירת את הולגו חאן.
המלחמה בין החאנים ברקה והולגו
ב-1262 פרצה מלחמה בין אורדת הזהב בראשות ברקה חאן והאילח'אנות בראשות הולגו חאן, כאשר שני המנהיגים טענו לתואר כגן.
בצבא האורדה מילא נוגאי תפקיד בולט.
רשיד א-דין המדאני תיאר אותו כמפקד העליון.
הוא פיקד על 30,000 לוחמים והיה הראשון שהוטל עליו לפשוט לשטח האילח'אנות.
נוגאי ערך פשיטות לצורך איסוף מודיעין באזור הקווקז ומשך את הולגו עם מרבית צבאו צפונה.
הוא חיסל כוח חלוץ בפיקוד שיראמון ופשט עד לנהר קורה אך בדצמבר 1262 נהדף על יד שבראן ואולץ לסגת
נוגאי התכונן אחר כך לדחות את ניסיון הפלישה של הולגו שבינתיים התעשת, צפונה אל השטח שבשליטת ברקה חאן.
הולגו ניסה להקיף את צבאו של נוגאי על גדות הנהר טרק, אך מצא רק מחנה נטוש.
אולם בעוד שחייליו שדדו את המחנה, כוחותיו של נוגאי הפתיעו אותו במארב על הנהר טרק והרגו רבים מאנשיו.
הולגו גייס אז את שאר צבאו והלחימה העזה נמשכה יום שלם.
היתרון שהשיג נוגאי בהתחלה איפשר לו להכריע את אויביו.
צבא האילח'אנות חוסל כאשר אלפים רבים מתוכו טבעו למוות תוך ניסיון להימלט והשורדים ברחו אל שטח אזרבייג'ן של היום.
הניצחון העלה את קרנו של נוגאי ברחבי האורדה והוא הפך לסגנו הנאמן של ברקה.
באוגוסט 1264 הסתיימה המלחמה כאשר הוכתר קובלאי חאן כקגאן בהסכמתם של החאנים ברקה, הולגו וצ'גטאי.
אולם ב-1265 התחדשו הקרבות בין אורדת הזהב לאילחאנות.
נוגאי נדרש לפלוש לאילחאנות שלראשותו עלה בנו ויורשו של הולגו, אבאקה חאן.
ב-19 ביולי 1265 פלש נוגאי לעבר הקווקז ולפרס ויזם מסעות ביזה בכמה אזורים מסביב עד שפגש את יושומוט, אחיו של אבאקה, בקרב על הנהר אקסו.
הקרב בין השניים היה עז וקשה מאוד.
נוגאי נפצע ואיבד את אחת מעיניו ונאלץ להסיג את כוחותיו.
אבאקה רדף אחריהם לאורך נהר הקורה בתקווה לחסלו, אבל נאלץ בתורו לסגת אחרי שהגיע ברקה חאן עם תגבורות.
בשובו מצפון לים השחור יישב נוגאי מחדש את שבטי האלאנים על אדמותיו בשפכי נהרות פרוט ודנייסטר.
חצה נוגאי את הדנובה לשטח האימפריה הביזנטית.
הוא חיסל את הכוחות הביזנטים שנתקל בהם והחריב את ערי תראקיה.
ב-1266 הקיסר מיכאל השמיני שרצה מאוד לכרות איתו ברית, הציע לו את ידי בתו אופרוסיני ("אופרוסיני פלאולוגינה").
הוא העניק לאורדת הזהב מתנות רבות ערך הפך לבן ברית שלה, כשאת כל הדיונים ניהל עם נוגאי ולא עם החאן הרשמי של האורדה.
הרעיף על נוגאי פנינים, תכשיטים ותלבושות יקרי ערך, כך שנוגאי הרשה לעצמו להחליף את עורות החיות שהוא לבש כשהוא מחוץ לשדה הקרב.
הוא שאל את מארחו האם התכשיטים והבגדים האלה עשויים להגן מפני בזק, למנוע כאבי ראש אחרי ששיבח את התכונות השימושיות המיוחדות שייחס לעורות הכלבים שלבשו אנשיו.
ברקה חאן מת ב-1266. על אף השפעתו, לא ניסה נוגאי חאן לתפוס את השלטון באורדת הזהב ושירת את מנגו-טימור חאן.
הוא ידע עם זאת, להשתמש בסמכותו, ושלט כמעט באופן המוחלט על הערבות ממערב לדניפר.
בנוסף לנתיניו ה"טורקים" הוא שלט במישרין גם על ה"רותנים"או רוסינים של נסיכות האליץ'-וולין, על האוסטים ועל חלק מהולאכים.
הוא ניהל מדיניות חוץ משלו, שלח שליחים אל הסולטאן הממלוכי בקהיר, כרת בריתות נישואין עם הביזנטים ועם האילח'אנים ופשט על ממלכות אירופיות שונות.
ב-1282 שלח נוגאי 4000 לוחמים מונגולים לקונסטנטינופול על מנת לעזור לחמיו, הקיסר מיכאל לדכא את המרד של יוחנן דוכאס מתסליה.
אולם מיכאל מת ולשלטון עלה אנדרוניקוס השני פלאולוגוס שנעזר בבני בריתו כדי להילחם נגד סרביה.
ב-1271 וב-1274 הוביל נוגאי פשיטות לבולגריה ולאימפריה הביזנטית.
בעת הפשיטה הראשונה נמנע הקיסר מיכאל השמיני להתעמת איתו חזיתית והציע לו את יד בתו.
ב-1277 פרץ בבולגריה מרד עממי בראשות איוואילו בתמיכת חיילים ואצילים רבים והוא ניצח שיירה מונגולית שפלשה לארצו.
הוא הביס את הבולגרים, העביר את הארץ מסעות שוד וביזה וצר על איוואילו בסיליסטרה.
כעבור שלושה חודשים הוריד את המצור ונסוג.
אחרי שהשתחרר איוואילו מן המצור הוא עמד בראש הכוחות הבולגרים ובקרב דווינה ניצח את הביזנטים שהיו בני ברית של נוגאי.
ב-1280 התחיל איוואילו לאבד את תמיכת אנשיו שמאסו במלחמות הבלתי פוסקות נגד הביזנטים, נגד חלק מהאצולה הבולגרית ונגד המונגולים.
האצילים בחרו בגאורגי טרטר הראשון כקיסר.
אז החליט איוואילו לפנות לנוגאי לעזרה.
הוא התייצב עם קבוצה קטנה של תומכים בפני הח'אן וביקש להחזיר לעצמו את השלטון.
בהתחלה קיבל אותו נוגאי בחמימות והזמין אותו למשתה.
אולם באותו משתה, שבו ישבו לצידו איוואילו וגם איוואן אסן השלישי הצביע נוגאי על איוואילו ואמר:"הוא אויב אבי, הקיסר מיכאל ולא מגיע לו לחיות".
איוואילו הוצא להורג במקום על ידי השומרים המונגולים.
נוגאי התכוון להוציא להורג גם את איוואן, הטוען השני לכתר בולגריה, אבל אשתו אפרוסינה דרשה להניח לו והוא הסים לבקשתה.
איוואן הורשה לברוח לאסיה הקטנה.
נוגאי הפך את הקיסר הבולגרי החדש גאורגי טרטר לבן חסותו.
אחרי שגאורגי נמלט לקונסטנטינופול, נוגאי המליך בבולגריה את ידידו סמילץ והמשיך להחזיק בבולגריה כבת חסות של אורדת הזהב.
בחורף 1285פלשו נוגאי וטלבוגה חאן להונגריה עם כוחות מונגולים וקומנים, אבל להבדיל מקודמם, סובוטאי ארבעים שנה קודם לכן, נוצחו.
הפ פלשו בשתי חזיתות עם צבא עצום.
מפי לוחמים קומנים שנמלטו מהונגריה נודע לנוגאי על המצב הפוליטי הנפיץ שם.
האצולה ההונגרית מרדה למעשה במלכם, לסלו הרביעי והממלכה הוחלשה גם על ידי מרד קומנים שאמנם דוכא.
נוגאי סבר שאלו תנאים בשלים למתקפה רחבה על הממלכה ההונגרית הנחלשת.
הוא עמד מאחורי תוכנית המלחמה, והוא וטלבוגה עמדו בראש שתי שיירות של לוחמים.
חיילי טלבוגה חאן החריבו את טרנסילבניה ופשטו עד לפשט אבל נתקלו ברשת ביצורים חדשים של ההונגרים.
המונגולים לא ה הצליחו לכבוש אף אחת מהטירות והערים המבוצרות וסבלו מקשיי אספקה רבים, מתקיפות מצד כוחות הונגריים מקומיים ומהתנגדות עזה בכל טירה ועיר שתקפו.
לבסוף על יד פשט הם הובסו על ידי הצבא המלכותי ההונגרי בפיקודו של המלך לסלו הרביעי.
הכוחות המונגוליים הנסוגים נתקלו אחר כך במארב מצד הסקלרים,
שגרמו להם לאבדות רבות בנפש.
נוגאי הצליח יותר מטלבוגה ונשאר בהונגריה באביב עם רוב כוחותיו, אך גם הוא ספג מכות חמורות מכוחות מקומיים - במיוחד מצד הסקלרים, הסקסונים הטרנסילבנים והרומנים.
לא עלה בידו לכבוש אף מבצר חשוב, פרט לטירת באן מיקוד (ביישוב מיקוד קקניישראדנוט של היום).שיירתו של נוגאי לא יצרה מגע עם הצבא המלכותי, ונוכח האבדות הוא נסוג .
בעת הנסיגה עוד נאלץ לעמוד במארב מצד הסקלרים.
בסופו של דבר היווה מסע זה להונגריה תבוסה מבישה עבור אורדת הזהב ואחד הכישלונות הצורבים שנחל נוגאי עצמו.
בשובם ממסעם האומלל להונגריה שני המנהיגים הגיעו לבירת האורדה ב-1287 ומצאו של טודה-מנגו חאן שקוע בלבטים דתיים.
מאוחר יותר באותה שנה הוא ויתר על כס המלכות לטובת אחיינו, טלבוגה.
אולי על מנת לכפר על הכישלון בהונגריה ומתוך שאיפה להוכיח את עצמו כשליט מוכשר, שאינו בובתו של נוגאי, יזם מיד טלבוגה פלישה לאילח'אנות, מתוך ניסיון להשתלט על שטחי אזרבייג'ן.
הוא נכשל, מה שפגע בתדמיתו ושיחק לידי נוגאי, אשר עדיין נהנה מכבוד על אף תבוסותיו בטרנסילבניה.
גם בימי שלטונו הקצר של טלבוגה כחאן אורדת הזהב, שמר נוגאי את מעמדו כמנהיג חזק.
ב-1288-1287 פלשו נוגאי וטלבוגה לפולין אולם הוברחו על ידי קואליציה של צבאות ממזרח אירופה.
אחרי התבוסה בפולין ניסו נוגאי וטלבוגה את מזלם בחבל צ'רקסיה שם הרבו במעשי שוד והרג.
בשובם לבסיסי החורף שלהם לוחמיו של טלבוגה הלכו לאיבוד וניזוקו בגלל השלגים הכבדים
דווקא צבאו של נוגאי חזר בריא ושלם למורת רוחו של טלבוגה.
היחסים בין נוגאי וטלבוגה לא עלו יפה מעולם ומריבותיהם בעת הפלישות בפולין וצ'רקסיה נחשבו על ידי ההיסטוריון הרוסי ניקולאי קרמזין לסיבה המרכזית לאבדותיהם באותן הפלישות.
בסתיו 1290 טלבוגה שחשד כי נוגאי זומם נגדו, הקים צבא נגדו.
אף על פי שידע את רגשי השנאה שרחש טלבוגה כלפיו, העמיד נוגאי פנים שאינו מודע לכך ואף כתב אגרות לאמו של החאן בהן הציע לארגן מפגש רשמי ביניהם.
אמו של טלבוגה יעצה לבנה לתת אמון בנוגאי וכתוצאה מכך שלח טלבוגה את רוב לוחמיו הביתה והתיצב למפגש עם פמליה קטנה בלבד.
לדברי רשיד-א-דין נוגאי קיבל אותו בחמימות ואף העמיד פני חולה וחלש.
הוא הגיע למפגש עם מספר גדול של חיילים ויחד עם טוחטה ועם שלושת בניו של מנגו-טימור.
בעת הפגישה, אנשי נוגאי קפצו מתוך מארב ולקחו בשבי את טלבוגה ואת מלוויו.
נוגאי ואנשיו חנקו את טלבוגה למוות.
אחר כך פנו לטוחטה הצעיר ואמר לו: "טלבוגה חמס את כס המלכות של אביך, ואחיך שהצטרפו אליו סיכמו לעצור ולרצוח אותך.
אני מוסר לך אותם ותעשה איתם כרצונך".
כגמול לעזרתו בכיבוש השלטון, העניק טוחטה לנוגאי את הכנסות ערי הסחר שבחצי האי קרים.
נוגאי ערף את ראשיהם של רבים מהאצילים המונגולים שתמכו בטלבוגה.
בתחילת שנת 1291 הוא ארגן את הכתרתו של טוחטה כחאן אורדת הזהב
לבסוף לא נתגלה טוחטה חאן כעוד שליט "בובה".
במהרה התעוררה יריבות בינו לנוגאי.
היא התבטאה גם בימי המסעות המשותפים נגד הנסיכויות הרוסיות המורדות.
הכרוניקנים הרוסים כינו את נוגאי "צאר" מתוך מחשבה שהוא עצמו שליט.
חמיו של טוחטה חאן ואשתו קבלו על כך שנוגאי חושב את עצמו מעל טוחטה ונוגאי דחה פעמים חוזרות את דרישתו של טוחטה להתיצב בחצר.
הם לא הסכימו לבסוף בסוגיית זכויות המסחר של הערים הג'נובזיות והוונציאניות בקרים.שנתיים אחרי שנוגאי העלה את טוחטה לשלטון יריבותם הגיעה לשיא טוחטה אסף את תומכיו כדי להתכונן למלחמה נגד נוגאי.,
טוחטה ששלט יותר בחלקים המזרחיים של האימפריה גייס צבא גדול, אך, לפי ההערכות, בעל פחות ניסיון קרבי לעומת אנשי נוגאי.
מרקו פולו ציין לפי מקורות מונגוליים, שנוגאי גייס 15 טומנים (150,000 לוחמים) בעוד שלטוחטה היו 20 טומנים (200,000 לוחמים).
אולם מספרים אלה נראים מוגזמים.
שב-1297 ניצבו שני המנהיגים במרחק של כ-16 ק"מ זה מזה
כעבור יום פרץ קרב קשוח בין השניים שנמשך כמעט יום שלם, תוך מעורבות מלאה של טויטה ונוגאי.
בסוף ידו של נוגאי הייתה על העליונה, חרף הנחיתות במספר חייליו.
דווח ששליש מצבאו של טוחטה חוסל ושטוחטה עצמו הצליח להימלט.
כעבור מספר שנים שיקם טוחטה חאן את צבאו ותקף את נוגאי בעומק השטחים שבשליטתו, בכפר קגמליק, על יד נהר הדנייפר.
בשנת 1299-או 1300 הצליח עם פרשיו לגבור על נוגאי.בניו של נוגאי נמלטו עם אלף פרשיהם בעוד נוגאי עצמו ברח עם 17 פרשים מלווים עד שנפצע על ידי חייל רוסי בשירות טוחטה.
הוא אמר: "אני נוגאי .
קח אותי לטוחטה, שהוא החאן".
אולם החיים הרג אותו והביא את ראשו לטוחטה.
החאן כעס מאוד שהחייל נגע בנסיך מונגולי כי התכוון להוציא אותו להורג בלי שפיכת דם לפי מסורת האבות, והוא הוציא להורג את החייל.
אחרי מרדף אחריהם, בניו של נוגאי נתפסו גם הם והוצאו להורג.
על אף כוחו והאומץ בלחימה, לא ניסה נוגאי אף פעם לכבוש את כתר החאן של אורדת הזהב עבור עצמו והעדיף לשמור במעמד השפעה.
הוא שירת תחת מספר חאנים של אורדת הזהב: ברקה, מנגו-טימור, טודה-מנגו, טלבוגה וטוחטה.
ראשיד א-דין מציג את נוגאי גם כמצביא מוכשר וכן כפוליטיקאי ותיק וערמומי.
הוא הסתפק בלהיות האדם החזק של אורדת הזהב במקום לנהל בעצמו במישרין את הממלכה.
הוא קידם את המסורות המונגוליות והתגאה בייחוסו.
עם זאת התאים את אמונותיו הדתיות
אחרי שבהתחלה היה טנגריסט אדוק, בדומה לרוב אנשי אורדת הזהב, ונשאר כך אפילו אחרי התאסלמותו של ברקה חאן.
מאוחר יותר, באיגרת ששלח ממצרים, הוא טען שהתאסלם גם הואושמו נכלל ברשימת המתאסלמים ששלח ברקה חאן לסולטאן בייברס ב-1263. עם זאת ב-1288 הוא הציג בפני האילחאן ארגון שרידים בודהיסטיים.
אחת מנשותיו, יאלאק פפקדה באופן סדיר מנזר פרנציסקני בסטארי קרים והוטבלה לנצרות הקתולית.
אחרי שעלה טוחטה חאן לשלטון, נוגאי השיא את בתו קיאט ליאילאק, שהיה בודהיסט שהיה בנו של מפקד שבטי בשם סלג'יודיי.
בתו של נוגאי, קיאט התאסלמה אחרי הנישואים.
נובל 200 היא מכונית מיקרו בעלת מרכב מפיברגלס, בתצורת תלת אופן מתוצרת York Noble Industries Ltd אשר יוצרה בין השנים 1958–1962 בבריטניה.
דגמי "נובל 200" היו זהים לדגם "Fuldamobil S7", נבנו ברישיון יצרן מכוניות המיקרו הגרמני "Fuldamobil" (שם רשמי: "Elektromaschinenbau Fulda GmbH").
מפעל היצרן מוקם בעיר דאנדוק במחוז מחוז לאות' באירלנד לאחר שעבר מהעיר בריסטול מדרום-מערב אנגליה.
בשנת 1959 המפעל עבר לבלפסט בצפון אירלנד.
תלת אופן - מקדימה 2 גלגלים, מאחור 1 גלגל.
מנוע מתוצרת "ZF Sachs" .
מנוע בעירה פנימית שתי פעימות
מנוע אחורי (פתיחת המנוע בצד השמאלי אחורי של הרכב).
שלדת הרכב יוצרה על יד "Rubery Owen" בעיירה "Darlaston" במחוז וסט מידלנדס במערב המידלנדס.
מחיר היחידה בשנת 1959 עמד על 317 שטרלינג (בבריטניה, ללא מיסים).
הנובל M14 הוא רכב שיוצר על ידי חברת "Noble Automotive" והוצג לראשונה בשנת 2004 בתערוכת הרכב הבריטית הבינלאומית.
לרכב מנוע 3 ליטר V6 עם 6 מהירויות ידני ושני מגדשי טורבו, והוא מייצר 400 כוחות סוס.
לרכב יחס כח-משקל של 363 כוחות סוס לטון.
די נובל ריצ'י בונגו-קולו הוא כדורסלן קונגולזי-צרפתי המשחק בעמדת הסמול פורוורד, במועדון הכדורסל פריז מליגת הכדורסל הצרפתית השנייה (LNB Pro B).
בונגו-קולו משחק גם בנבחרת צרפת בכדורסל.
בונגו-קולו, בנו של דיפלומט קונגולזי, נולד בעיר ברזוויל שברפובליקה של קונגו.
החל את קריירת המשחק שלו בגיל 15 כאשר שיחק כשחקן נוער בקבוצת הכדורסל המקומית של העיר ז'וביזי-סור-אורז'.
בשנת 2007 כאשר הוא בן 19, חתם לראשונה על חוזה מקצועני לשנתיים בקבוצת הכדורסל אורליאן כאשר בסופן העמיד ממוצעים של 15.7 נקודות, 8.6 ריבאונדים ו-4.1 חסימות.
בשנת 2009 חתם על חוזה בקבוצת הכדורסל היירס טולון כאשר זאת שיחקה בליגת הכדורסל הצרפתית הראשונה.
בשנת 2011 חתם בקבוצת הכדורסל הצרפתית לה-מאן סארת אך נחתך ממנה בחודש ינואר 2012.
בחודש פברואר 2012, חתם בקבוצת הכדורסל לימוז' במהלך עונה זו זכה עם הקבוצה באליפות הליגה הצרפתית השנייה וזכה בתואר ה-MVP של המשחק.
בתאריך 19 ביוני 2013, חתם בונגו-קולו על האכת חוזה עם לימוז' על לשנת 2016.
בחודש יולי 2014, השתתף בליגת הקיץ של ה-NBA.
בעונת 2014/2015 השתתפה לימוז' ליגת הכדורסל האירופית היורוליג הקבוצה.
בחודש אוקטובר 2014 קבוצתו השיגה ניצחון ראשון במפעל עם 61:70 ביתי על צ'דביטה זאגרב כאשר בונגו-קולו הצטיין עם 17 נקודות ובחודש נובמבר של אותה שנה שיחק עם קבוצתו נגד קבוצת מכבי תל אביב.
בתאריך 20 ביוני 2015, זכה באליפות צרפת בכדורסל לאחר שקבוצתו ניצחה את שטרסבורג בסדרת פלייאוף בתוצאה 1–3.
בתאריך 29 באוגוסט 2016, לאחר חמש שנים בלימוז', חתם בונגו-קולו לשנה אחת במועדון הכדורסל הרוסי, חימקי מוסקבה שאומנה על ידי דושקו איבנוביץ' שרצה להחתים את השחקן כשאימן פנאתינייקוס.
בתאריך 5 ביולי 2017, עזב את חימקי מוסקבה.
בתאריך 21 באוגוסט 2017, חתם בקבוצת הכדורסל הספרדית סביליה ממנה נחתך בחודש דצמבר 2016.
בתאריך 6 בפברואר 2018, חתם בקבוצת הכדורסל האיטלקית אוקסיליום טורינו וזכה איתה בגביע האיטלקי.
בחודש פברואר 2019, חתם על חוזה עד סוף העונה עם קבוצת חובנטוד בדאלונה.
בחודש יולי 2019, חזר לצרפת וחתם במועדון הכדורסל פריז.
נורבוז איסמעיל מאמדוב (נולד ב-15 במרץ 1947) היה ראש ממשלת אזרבייג'ן המכהן משנת 2018 ועד אוקטובר 2019.
מאמדוב נולד ב-15 במרץ 1947 בעיר באבק שברפובליקה האוטונומית של נחציבאן שנמצאת באזרבייג'ן (אז חלק מברית המועצות).
עוד בצעירותו חבריו ומשפחתו הגדירו אותו בתור מדינאי או פוליטיקאי עתידי.
מאמדוב סיים את לימודיו ב-1964. הוא למד צרפתית במכון הפדגוגי לשפות באזרבייג'ן.
בין השנים 1967 ל-1968 הוא עבד בתור פרשן מקצועי באלג'יריה
בין 1971 ל־1973, עבר לגיאנה ולאחר מכן חזר לאלג'יריה.
בשנת 1991 קיבל דוקטורט מהמכון הפדגוגי לשפות באזרבייג'ן.
בשנים 1992 ו-1993 עבד מאמדוב כדיקן מכינת APLFI, ובין 1993 ל-1997 בתור דיקן המחלקה לשפה הצרפתית במכינה.
הוא גם עבד בתור מתרגם לצרפתית ומצרפתית עבור הנשיא הדאר אייליב.
בשנת 1997 מאמדוב מונה לראש מחלקת יחסי החוץ של הרפובליקה האזרית.
בשנת 2001 תרגם את הסרט מיתוס האימה מאנגלית לצרפתית
בשנת 1998 מאמדוב קיבל את פרס הלגיון דאהונור מידי הנשיא של הרפובליקה הצרפתית, ז'אק שיראק.
בינואר 2002 הוענקה לו דרגת שגריר של כבוד מידי הנשיא האזרי
גם ב-2002 הוא קיבל את תפקיד ממלא מקום הנשיא
מאז ספטמבר 2005 הוא חבר בוועדה הבין לאומית של אונסקו עבור אזרבייג'ן
בשנת 2007 הוענק לו פרס השורהאט (כבוד) על ידי אילהם אילייב (נשיא אזרבייג'ן)
בשנת 2009 הוענק לו פרס לגיון הכבוד הפולני על ידי לך קצ'ינסקי נשיא פולין.
ב-13 במרץ 2017 הוענק לו פרס השוהרף מידי נשיא אזרבייג'ן אילייב.
מ-1 ביוני 2017 ועד אפריל 2018 הוא שימש כעוזרו של הנשיא לנושאי מדיניות חוץ וראש מחלקת מדיניות החוץ של ממשלת אזרבייג'ן
ב-21 באפריל 2018 קבע הפרלמנט האזורי שהמועמד של מפלגת אזרבייג'ן החדשה נוברוז מאמדוב יכהן בתור ראש ממשלת אזרבייג'ן.
נאמר על מאמדוב שהוא מנהיג נאמן למולדת שנהג לצטט משפט של הנשיא לשעבר הדאר אייליב (תמיד הייתי גאה להיות אזרי ותמיד אהיה גאה להיות אזרי).
וכן שעשה את מיטב המאמצים לשמר ולהפיץ את התרבות האזרית ברחבי העולם ובעיקר את הסובלנות וקבלת האחר.
הוא נודע בהיותו פטריוט אזרי בעל אידאולוגיה ימנית אבל הוא גם אדם שקול וסובלני שמבין את האחר ודואג לזולת.
מאמדוב נבחר לראשות הממשלה מטעם מפלגת אזרבייג'ן החדשה שזכתה ברוב הקולות בבחירות לפרלמנט האזרי.
מאז מינויו לראשות הממשלה הוא החל בתהליכים לשיפור יחסיה של אזרבייג'ן עם מדינות שונות ברחבי העולם שישראל היא אחת מהן.
מאמדוב דובר באופן שוטף צרפתית, רוסית, אנגלית וטורקית ואזרית.
מאמדוב הוא גם ראש המחלקה לקסיקולוגיה וסטיליסטיקה של השפה הצרפתית באוניברסיטת אזרבייג'ן.
בנוסף מאמדוב חיבר 20 מאמרם בנושאי המדעים השונים ויותר מ-300 קטעים וחיבורים בנושאים: פוליטיקה מקומית ואקטואליה
הוא נשוי ויש לו שלושה ילדים ונכד אחד.
בשנת 1989 החל סכסוך בין אזרבייג'ן הסובייטית לארמניה הסובייטית על חבל הארץ נגורנו קרבאך.
באותו זמן שתי המדינות היו חלק מברית המועצות שהתפרקה ב-1991 באופן רשמי.
וב-1992 כשנה לאחר פירוק ברית המועצות פרצה מלחמה בין שתי המדינות.
מאמדוב, שאז עבד בתור דיקן המכינה, גינה את ההפצצות של צבאות ארמניה ואזרבייג'ן על ערים אזריות וארמניות.
בנוסף לכך הוא קרא לסיום המלחמה.
בסיום המלחמה ארמניה סיפחה את נגורנו קרבאך.
סיפוח זה גרם לבידוד אזור נחציבאן משאר אזרבייג'ן (אזור הולדתו של מאמדוב).
ובכך גרם לו לכעס רב, מכיוון שלא היה יוכל לחזור לעיר הולדתו מבלי לעבור דרך הים או דרך שטח של מדינת אויב.
נובל אדוארדוביץ' ארוסטמיאן (בארמנית: Նոբել ԱԱռուստամյան, ברוסית: Но́бель Эдуа́рдович Арустамя́н; נולד ב-7 באוקטובר 1987, באקו, אזרבייג'ן הסובייטית, ברית המועצות) הוא עיתונאי ספורט ופרשן רוסי.
שימש כפרשן בערוצי הטלוויזיה NTV Plus ו־Match TV.
הוא נולד ב-7 באוקטובר 1987 בבאקו שבאזרבייג'ן, אך הוא ארמני במוצאו.
עד מהרה החלה תסיסה ברפובליקה ומשפחתו עברה להתגורר ברוסיה.
כבר בשנים הראשונות הוא גילה תשוקה לכדורגל, שיחק בהנאה בקבוצת בית הספר.
כנער, ארוסטמיאן רצה להפוך לכדורגלן מקצועי, אך בשל בעיות בריאות לא יכול היה להמשיך בקריירה.
הדבר הרגיז את הצעיר, אך לא הרתיע את הרצון לספורט.
הוא צפה בקפידה בשידורי המשחקים בהם השתתפו קבוצות רוסיות וזרות כאחד.
כתוצאה מכך, פיתח את כישוריו כמבקר ופיתח גישה אנליטית לבחירת החומר והצגתו.
לאחר שסיים את לימודיו בבית הספר, נובל היה לסטודנט בפקולטה לעיתונאות באוניברסיטה במוסקבה והחל לעשות את הצעדים הראשונים לקראת עבודה בטלוויזיה.
ארוסטמיאן היה בן 18 כשהוזמן ל"רדיו ספורט".
הנהלת תחנת הרדיו העריכה את הפוטנציאל של העיתונאי הצעיר ותוך מספר חודשים התקבל לעבודה כעובד קבוע.
שם הייתה לו הזדמנות לצפות בעבודתם של פרשני ספורט פופולריים וללמוד מניסיונם.
לאחר שעבד בתחנת הרדיו במשך שנה, המונה לתפקיד סמנכ"ל התחנה.
במקביל לאחריותו העיקרית, כתב מאמרי סקירה מותאמים אישית לספורט.
מאוחר יותר קיבל נובל הזמנה מערוץ הטלוויזיה NTV Plus לפרשן משחקים.
אחר כך החל גם לראיין אתלטים פופולריים ומאמנים בולטים.
בשנת 2016 הפך ארוסטמיאן לעובד בערוץ הטלוויזיה Match TV, שם הוא סיקר באופן קבוע את משחקי מוקדמות מונדיאל.
במהלך שנות הקריירה שלו, נובל צבר מוניטין של גורם מכובד שיודע מראש אילו אירועים יתרחשו בעולם הכדורגל הרוסי.
הדבר התאפשר הודות ליכולתו לרכוש קשרים.
אפילו במהלך עבודתו ברדיו, הוא התקשר רבות עם אנשים, שינן ועיבד את המידע שהתקבל.
עד מהרה, העיתונאי הצעיר החליט לפתוח דף טוויטר כדי לשתף את מנוייו בחדשות בלעדיות.
הוא ניגש בהכנת כל פרסום באחריות, ומעדיף לקבל מידע ואישורו טרם פרסומו.
כישרונו זכה להערכה ב־Match TV, שם הופקד עליו להנחות את התוכנית 'אינסיידים'.
ביוני פרצה שערורייה על העובדה שלא אושר לו לדווח ממשחקי יורו 2020. וסילי אוטקין היה הראשון שדיווח על כך בערוץ הטלגרם.
הסיבה שנשללה ממארוסטיאן האפשרות לפרשן את משחקי הטורניר הייתה האיסור לבקר בבאקו מטעם הוועדה המארגנת של אזרבייג'ן.
על פי כללי אופ"א, אם אסור לעיתונאי להיכנס למדינה אחת לפחות המארחת אורחים ומשתתפי התחרות, לא ניתן לאשרו.
אלחאן ממדוב, סגן נשיא התאחדות הכדורגל של אזרבייג'ן, הסביר את ההחלטה בכך שנובל ביקר בנגורנו-קרבאך ללא אישור הרשויות, שהפך לגורם לסכסוך הצבאי בין הארמנים לאזרים.
אנשי ספורט רבים חלקו על כך ואמרו כי אין לבלבל בין פוליטיקה וספורט.
בסוף אוגוסט 2021 הודיע נובל על החלטתו לעזוב את Match TV.
הסיבה הייתה ראיון עם הכדורגלן פאבל מאמייב, שלדברי ארוסטמיאן התברר כעניין של "יחסי ציבור" ודאגה לחייו האישיים של מאמייב מאשר לספורט.
השחקן רצה לנקות שמו לאחר פרשת מאסרו כמה שנים קודם.
ארוסטמיאן גם הצהיר שמדיניות עריכה כזו של הערוץ סותרת את עקרונותיו, והוא נאלץ להתפטר.
שימש כחבר ועדת האתיקה של התאחדות הכדורגל הרוסית.
ביולי 2020 מונה לחבר בדירקטוריון מועדון הכדורגל פיוניק ירוואן.
ג'ון סבה , המוכר יותר בשם הבמה נוג'אבס (Nujabes), היה מפיק תקליטים, מהנדס שמע, דיג'יי, מלחין ומעבד יפני.
עיקר פרסומו במוזיקת האווירה שלו, שלוקחת דגימות ממוזיקת היפ הופ, סול וג'אז, כמו גם שילוב אלמנטים של טריפ הופ, ברייקביט, דאונטמפו ומוזיקת אמביינט.
במהלך חייו הוציא סבה שני אלבומי אולפן: Metaphorical Music (2003) ו-Modal Soul (2005).
לאחר מותו, יצא ב-2011 האלבום Spiritual State .
בנוסף לכך, לקח סבה חלק בפסקול של סדרת האנימה, סמוראי צ'מפלו ב-2004.
בשנת 2010, ג'ון סבה נהרג בתאונת דרכים, בגיל 36.
למרות שהיה פחות מוכר במהלך חייו, זכה סבה לשבחים לאחר מותו, ומכונה "הסנדק" של מוזיקת ההיפ הופ הלו-פיי.
סבה נתן השראה למספר מפיקים וחקיינים.
טכניקות ההפקה והקריירה שלו גם הושוו לאלה של ג'יי דילה.
סבה נולד ב-7 בפברואר 1974, במינאטו במרכז טוקיו, יפן.
סבה היה הבעלים של שתי חנויות תקליטים בשיבויה, T Records ו-Guinness Records.
ב-1998 הקים את חברת התקליטים העצמאית Hydeout Productions.
סבה אימץ את שם הבמה Nujabes (שמו מאוית לאחור) והפך לבולט בגישתו להפקת מקצבי היפ הופ.
בנוסף לכך הוא לעיתים קרובות שילב השפעות ג'אז בשיריו ויצר צליל נינוח ונוסטלגי.
הוא נחשב לחלוץ של ההיפ הופ הלו-פיי, או "צ'ילהופ".
סבה שיתף פעולה עם אמנים יפנים כמו Uyama Hiroto ,Shing02 ,L-Universe ו-Minmi, ועם אמני היפ הופ אמריקאים מחתרתיים כמו סי.אל.סמוט, Cise Starr, Apani B ,Five Deez ,Substantial ועוד… סבה שיתף פעולה עם Shing02 ב-Luv(sic) hexalogy שזכתה לשבחים, וביחד עשו את החלק הראשון עד החלק השלישי.
לאחר שסבה מת באופן בלתי צפוי, רבים פקפקו בכך שהסדרה אי פעם תושלם.
עם זאת, החלק הרביעי והחמישי כבר הושלמו, ושוחררו זמן קצר אחרי מותו של סבה.
החלק השישי שוחרר ב-26 בפברואר 2013, בתאריך מותו של סבה, 3 שנים אחרי מותו.
על פי עמוד הפייסבוק הרשמי של Shing02, המרכיב המכריע למה שיהיה בסוף החלק השישי, התגלה בטלפון הסלולרי של סבה כמה שבועות לאחר מותו.
סבה היה אחד התורמים הגדולים לפסקול של סדרת האנימה עטורת השבחים סמוראי צ'מפלו, המשלבת תפאורה יפנית פיאודלית עם אנכרוניזם מודרני, במיוחד בכל הקשור לתרבות ההיפ הופ כמו גרפיטי וראפ.
ב-26 בפברואר 2010, סבה נפגע קשות בתאונת דרכים ביציאה מהכביש המהיר בשעה 22:14. מותו נקבע בבית חולים בשיבויה לאחר שהמאמצים להחיותו כשלו.
קברו נמצא בחלק היפני של בית הקברות טאמה בטוקיו.
מותו של סבה גרר מחוות רבות מאמנים אחרים ברחבי העולם.
בבנדקמפ, Digi Crates הוציאו סדרת אלבומי מחווה שבוצעו על ידי אמנים שונים בסגנון המזכיר את זה של סבה.
חברת התקליטים שסבה הקים, Hydeout Productions, הוציאה אלבום מחווה בשם Modal Soul Classics II ובו השתתפו מספר משתפי פעולה לשעבר ועם מילים ושמות שירים המתייחסים לעבודתו של סבה.
משתף פעולה גדול של סבה, Shing02 ציין, "באמצעות המוזיקה מלאת הנשמה שלו, נוג'אבס נגע בכל כך הרבה אנשים ברחבי העולם, אפילו מעבר לחלומותיו", "[אני] מצטער מאוד על אובדן הכישרון הייחודי ועל חבר קרוב".בנוסף לכך, Shing02 הופיע בקונצרטים של מחווה לסבה.
בשנת 2013, המפיק האוסטרלי Ta-Ku הוציא את אלבום המחווה 25Nights for Nujabes.
בשנת 2018, הראפר הפולני זאוס הוציא שיר מחווה לנוג'אבס בשם "Kwiaty dla J".
בשנת 2018, הראפר האמריקאי SahBabii הזכיר את נוג'אבס בשירו "Anime World".
הוא אמר, "נוג'באס ז"ל, תשעה זנבות של ג'ינצ'וריקי".
בראיון ל-XXL, הוא אמר שנוג'אבס היה השראה עבורו ליצור מוזיקה.
בשנת 2018, הראפר האמריקאי לוג'יק הזכיר את נוג'אבס בשיר "Thank You" מתוך האלבום שלו YSIV, ואמר "הייתי צריך לכתוב את זה באווירת נוג'אבס", תוך התייחסות לסגנון ההפקה של השיר, שמזכיר את המוזיקה של נוג'אבס.
בשנת 2020, לוג'יק איזכר בשיר "Perfect" מתוך אלבומו No Pressure, את נוג'אבס כהשראה מרכזית מאחורי סגנון ההפקה שלו לצד יוצרים כמו קניה וסט, אם אף דום וריזה.
ב-26 ביולי 2019,כנס Otakon ערך הופעת מחווה בוושינגטון, בהשתתפות Shing02, MINMI, Substantial, Marcus D ו-EyeQ.
ב-21 באוקטובר 2020, צ'סטר ווטסון הוציא לאור את האלבום A Japanese Horror Film, הכולל שיר בשם "Nujabes".
בשנת 2022, משחק הווידאו Stray הציג את השיר Counting Stars של נוג'אבס כחלק מגיליוני מוזיקה לאספנות.
נובל דינה הוא תרגיל רב לאומי בו לוקחים חלק חיל הים הישראלי וציים נוספים.
התרגיל מתקיים בים התיכון במשך חמישה ימים אחת לשנה.
במשך התרגיל מתרגלים הכוחות תרחישים שונים.
תרגול התרחישים המשותף תורם ללמידה הדדית בין הציים, לחיזוק קשרים ושיתופי הפעולה, לחלוקת הידע המקצועי וליצירת שפה משותפת.
שנהמדינות משתתפותכלי שיט משתתפים מחה"י הישראליהערות2016חיל הים הישראלי
צי ארצות הברית2017חיל הים הישראלי
צי ארצות הבריתבתרגיל השתתף גם חיל האוויר הישראלי2019חיל הים הישראלי
צי ארצות הברית (הצי השישי)2020בוטל עקב מגפת הקורונה2021חיל הים הישראלי
קפריסיןאח"י רומח, אח"י תנין2022חיל הים הישראלי
צי ארצות הבריתאח"י חנית, אח"י כידון, אח"י רומח והצוללת אח"י תנין2023חיל הים הישראלי, הצי היווני, הצי הצרפתי, צי ארצות הברית, קפריסין, הצי האיטלקיצוללת מדגם דולפין, ארבע סטי"לים: שתי ספינות מדגם סער 4.5, ספינה מדגם סער 5 וספינה מדגם סער 6בתרגיל השתתף גם חיל האוויר הישראלי
נובליזציה היא יצירה נגזרת של רומן המעבדת סיפור שנכתב עבור מדיום אחר כדוגמת סרטי קולנוע, סדרות טלוויזיה, מחזות, קומיקס או משחקי וידאו.
נובליזציות על סרטי קולנוע היו נפוצות לפני הגעתן של קלטות הווידאו לצפייה ביתית, אך הן עדיין זוכות להצלחה מסחרית בשיווק של סרטי קולנוע שוברי קופות.
לרוב, נובליזציות נכתבות בידי סופרים בעלי שם בהתבסס על תסריט ראשוני של הסרט, ובשל מועד יציאתו הקרב של הסרט נאלצים לעמוד בלוח זמנים צפוף.
הנובליזציות החלו עוד מהעשור הראשון והעשור השני של המאה ה-20 עם סרטים אילמים כמו "Les Vampires" (1916-1915) ו"לונדון אחרי חצות" (1927).
אחד הסרטים הראשונים שכללו דיאלוג בעל פה ועליהן נכתבה נובליזציה היה "קינג קונג" (1933).
עד להגעתן של קלטות וידאו לצפייה ביתית, נובליזציות לסרטי קולנוע היו נפוצות בעיקר בשנות ה-70 של המאה ה-20, שכן הן היו הדרך היחידה לחוות מחדש סרטים פופולרים אחרי שהסרט המדובר סיים את הרצתו בבתי הקולנוע, וזאת בניגוד לסדרות טלוויזיה, שניתן היה לצפות בפרקים בשידורים חוזרים, או סרט שזכה להקרנה מחודשת.
נובליזציות לסרטי זיכיון כמו "מלחמת הכוכבים - פרק 4: תקווה חדשה" (1977), "הנוסע השמיני" (1979) ו"מסע בין כוכבים: הסרט" (1980) מכרו למעלה ממיליון עותקים.
דוגמאות לנובליזציות לסרטי זיכיון כללו את סרטי האיש ללא שם בשנות ה-60 וכוכב הקופים בשנות ה-70, סרטי מלחמת הכוכבים, אינדיאנה ג'ונס, קונאן הברברי, הארי המזוהם, ג'יימס בונד, הטורף ורמבו (האחרון מאת דייוויד מורל), "בחזרה לעתיד", "בלייד ראנר" (מאת הסופר קווין ג'טר), "אי.טי.
- חבר מכוכב אחר", "מלתעות" ו"מקס הזועם" משנות ה-80 וסרטי האימה "יום שישי ה-13", "ליל המסכות" ו"סיוט ברחוב אלם".
היוצא מן הכלל ברשימה הוא סרט האקשן "מת לחיות" משנת 1988, שמבוסס על הרומן Nothing Lasts Forever משנת 1979 מאת רודריק ת'ורפ ולא על נובליזציה.
בשנות ה-2000, אפילו אחרי התקופה של קלטות וידאו לצפייה ביתית, נובליזציות נותרו פופולריות, עם דוגמאות כמו "גודזילה" (2014) ונכללו ברשימת רבי-המכר של הניו יורק טיימס לאוגדנים בהפצה רחבה.
בנוסף, במשך השנים התפרסמו נובליזציות ליצירות שעומדות בפני עצמן ושאינן בהכרח משתייכות לזיכיון סרטים.
יש מקרים בהם עיבוד ספרותי לסרט בסדרת סרטים מוביל לכתיבת נובלות המשך שאינן נובליזציות, כמו למשל "שודדי הקאריביים: קללת הפנינה השחורה" (2003).
לאחרונה, נכתבו שתי נובליזציות בידי במאי הסרטים עצמם - "המבוך של פאן" מאת גיירמו דל טורו יחד עם קורנליה פונקה (2019) ו"היו זמנים בהוליווד" מאת קוונטין טרנטינו (2021).
בסוף שנות ה-70 ושנות ה-70 יצאו מספר נובליזציות המתבססות על סדרות הטלוויזיה "מנהרת הזמן" ו"בטלסטאר גלקטיקה".
שנות ה-90 ראו את הוצאתן של נובליזציות המתבססות על זיכיונות מדע בדיוני נוספים כדוגמת מסע בין כוכבים, בבילון 5, דוקטור הו, באפי ציידת הערפדים, מכושפות ועל טבעי.
נובליזציות אחרות שאינן מן המדע הבדיוני כוללות את סדרת ספרי האסיר וספרים המבוססים על סדרות הטלוויזיה "משימה בלתי אפשרית", "CSI" ו"מונק".
מבין הנובליזציות הראשונות שנכתבו על מחזות נמנה העיבוד הספרותי לפיטר וונדי משנת 1911. מבין הנובליזציות המאוחרות יותר ניתן למנות עיבודים ספרותיים לחלום ליל קיץ.
שנות ה-80 של המאה ה-20 ראו גם התפתחות של עיבודים ספרותיים לסרטי וסדרות לייב אקשן שבעצמם מבוססים על קומיקס ורצועות קומיקס.
משחק הווידאו הראשון שזכה לנובליזציה היה משחק התפקידים "Shadowkeep" משנת 1984. בשנות ה-2000 חלה תנופה בהוצאות מודפסות ונובליזציות המבוססות על סדרות משחקי וידאו, ובין סדרות אלו נכללים משחקי דום, דיאבלו, וורקראפט ווורלד אוף וורקראפט, מטאל גיר, מורטל קומבט, Resident Evil, God of War, Splinter Cell, Halo ו-Assassin's Creed.
מועדון כדורגל נובארה (באיטלקית: Novara Football Club) הידוע גם בשם נוברה הוא מועדון כדורגל איטלקי, מהעיר נוברה במחוז פיימונטה שבאיטליה.
הוא מועדון הכדורגל ותיק ששיחק בעבר בסרייה א'.
המועדון שיחק בליגה העליונה במשך 13 עונות, בפעם האחרונה בעונת 2012.
המועדון נוסד בשנת 1908. בשנת 1912 מספר קבוצות אוחדו תחת שם Novara Calcio.
בסוף שנות ה-20 של המאה ה-20 הוא שיחק בליגה עליונה של איטליה עד שירד בשנת 1929. המועדון חזר לסרייה א' בשנת 1937. בשנת 1939 הוא שיחק בגמר גביע איטליה והפסיד לאינטר מילאנו.
כוכב הקבוצה באותן שנים היה סילביו פיולה.
בשנת 1996 אצטדיון הקבוצה נקרא על שמו.
בשנת 1952 המועדון סיים את העונה במקום השמיני בסרייה א'.
בשנת 1956 המועדון ירד לסרייה ב' ובהמשך לסרייה ג'.
בשנת 2011 אחרי 55 שנים בליגות הנמוכות "נוברה" חזרה לליגה העליונה, אך לאחר עונה בודדת חזרה לליגת משנה.
בעונתה הראשונה בסרייה ב' היא הייתה קרובה לחזור לליגה הבכירה, אך הפסידה בפליי-אוף לאמפולי.
בשנת 2021 מעמד של מועדון מקצועי נשלל, הקבוצה הוקמה חדש והחלה לשחק בסרייה ד'.
משחקי בית של קבוצה מתקיימות באצטדיון סיליו פיולה שנבנה בשנת 1971.
נובלו (באסטונית: Nublu; נולד ב-1996) הוא ראפר אסטוני.
יצירתו מתאפיינת בשילוב של סאונד מודרני עם השפעות מקומיות, ובין שיריו הידועים ניתן למנות את "Mina ka", "für Oksana" ו-"Universum", כשהאחרון מהם בשיתוף פעולה עם הראפר הפיני מיקאל גבריאל.
"Universum" התחרה בקדם הפיני לאירוויזיון 2024, שם דורג בערב הגמר במקום השלישי.
את השכלתו רכש בטאלין, תחילה בקולג' האנגלי ולאחר מכן במגמת תיאטרון, ובהמשך למד עיתונאות ותקשורת באוניברסיטת טארטו, לימודים אשר לא השלים, לטובת עיסוקו המוזיקלי.
נובלו זכה להכרה רחבה בתעשייה האסטונית, ובפרט בטקסי המוזיקה השנתיים, בהם גרף שלל פרסים: אמן השנה, שיר השנה, קליפ השנה ואלבום השנה, הן לפי ועדות מקצועיות והן בהצבעות קהל.
בשנת 2021, לדוגמה, זכה בשישה פרסים מתוך שבע מועמדויות בטקס פרסי המוזיקה האסטוני.
בין הישגיו האחרונים ניתן לציין את הסינגל "Push It" עם הזמרת מריה קלסטו, אשר שבר שיא מקומי במספר ההאזנות ביום יציאתו.
נוגה (בלועזית: Venus, ונוס) הוא כוכב הלכת השני במרחקו מהשמש (אחרי כוכב חמה).
מסלולו של נוגה הוא הקרוב ביותר למסלול כדור הארץ (אם כי חמה הוא הקרוב ביותר לכדור הארץ רוב הזמן), וגודלו הוא הקרוב ביותר לגודל כדור הארץ.
נוגה הוא כוכב לכת ארצי שהרכבו דומה להרכב כדור הארץ.
נוגה כונה גם "כוכב השחר".
המאפיין הבולט ביותר של נוגה הוא החום העצום השורר על פניו, יותר מכל כוכב לכת אחר במערכת השמש.
הטמפרטורה גבוהה מ־C° 500, די והותר על מנת להתיך עופרת.
האטמוספירה הסמיכה (פי 50 מזו של כדור הארץ) מסיעה את החום, כך שאין הפרש טמפרטורה משמעותי בין הצד המואר והצד החשוך.
נוגה הוא כוכב הלכת השני במרחקו מהשמש, בין כוכב חמה לכדור הארץ.
בשל היותו בעל מסלול "פנימי" סביב השמש (יחסית למסלולו של כדור הארץ) כוכב הלכת נוגה נמצא בקרבת השמש באופק כדור הארץ, ויכול להיראות בבירור רק מוקדם בבוקר, קצת לפני הזריחה, או בערב, קצת אחרי השקיעה, בהתאם למיקומו יחסית לקו המחבר את כדור הארץ והשמש.
נוגה בהיר יותר מכל כוכב וכוכב לכת, ולעיתים ניתן לראותו ביום בעין בלתי מזוינת.
זמן הסיבוב העצמי הוא 243 ימי הארץ בתנועה לאחור, כלומר מסתובב ממזרח למערב במקום ממערב למזרח (בדומה לפלוטו ולאורנוס).
לא ידוע בוודאות למה נוגה שונה במובן זה.
זמן ההקפה (אורך השנה) הוא 224.7 ימי ארץ.
מסלולו של נוגה סביב השמש הוא מעגל כמעט מושלם, עם אקסצנטריות של פחות מ־1%, בשונה משאר כוכבי־הלכת שלהם מסלול אליפטי.
במשך שנים ראו בנוגה אח תאום לכדור הארץ, משום ששני כוכבי הלכת כה דומים בממדיהם, במסה שלהם ובצפיפותם.
קוטרו של כוכב הלכת נוגה הוא 12,100 ק"מ, לעומת קוטרו של כדור־הארץ שהוא 12,756 ק"מ.
העננים הסמיכים המכסים את נוגה אינם מאפשרים לראות את פניו.
בגלל קרבתו לשמש ואפקט חממה חזק, שוררת על פניו טמפרטורה גבוהה בה מים וחומרים ממסים אחרים אינם מתקיימים במצב נוזלי אלא כגז (חלק מהאטמוספירה).
בכך נמנעת היווצרות אוקיינוסים וימים, וכן אין משקעים שיוכלו ליצור נחלים או תהליכי בליית סלעים כמו אלה שקיימים על פני כדור הארץ.
הגשושית מגלן הראתה שמרבית פני השטח של נוגה הם מישורים גדולים שחלק מהם מתנשאים לגובה של מספר ק"מ.
מכדור הארץ רואים את נוגה בשעות משתנות, בתקופות מסוימות לפני השחר ובתקופות אחרות בשעות הערב המוקדמות, אך לעולם לא סביב חצות הלילה.
תכונה זו נובעת ממסלולו סביב השמש, שהוא פנימי לזה של כדור הארץ.
תופעה זו הטעתה את הקדמונים לחשוב כי נוגה הוא שני כוכבים שונים.
נוגה וכוכב חמה הם שני כוכבי הלכת היחידים שמתנהגים כך, ובתקופה שבה היה מקובל המודל הגיאוצנטרי מסלוליהם דרשו הסברים מסובכים.
המודל ההליוצנטרי נותן הסבר פשוט של תופעה זו.
המילה המקראית "נגה" משמעה "זוהר", "זורח", והשם "כוכב נוגה" מתייחס לפלנטה זאת בספרות התלמודית.
שם נוסף של הכוכב היה "כוכבת".
השם "נוגה" ניתן לו כיוון שכוכב הלכת נוגה הוא כוכב הלכת הבהיר והזוהר ביותר הנצפה מכדור הארץ.
אפיפניוס, שנולד להורים יהודים באזור בית גוברין בתחילת המאה ה־4 לספירה, תיעד את שמות כוכבי מערכת השמש לפי הפרושים, וביניהם שני השמות לכוכב נוגה: (זֶרוּאַה) ו־ (לוּאֵת).
שני השמות הם צורת נקבה אך לא ברורה משמעותם והם לא מוכרים מהספרות העברית; נראה שאחד מהם מתייחס לכוכב נוגה ככוכב הערב והשני ככוכב הבוקר, התייחסות מסורתית מוכרת מהמזרח הקדום.
בשלהי המאה השלישית לפנה"ס או בראשית המאה השנייה לפנה"ס ככל הנראה נכתב ספר בן סירא, בתקופת כהונתו של הכהן הגדול שמעון הצדיק.
בפרק נ' של ספר בן סירא מתואר שיר הלל לשמעון הצדיק.
השיר המתואר הוא הבסיס לאחד הפיוטים הכי מוכרים הנקרא "מראה כהן" מדובר בפיוט אותו נוהגות קהילות אשכנז לומר בתפילת מוסף של יום כיפור.
בפרק נ' של בן סירא נכתב כי מראהו של הכהן הגדול שמעון הצדיק כל כך מפעים כך – "כְּכוֹכַב הַנֹּגַהּ בִּגְבוּל מִזְרָח מַרְאֵה כֹהֵן".
היוונים קראו לכוכב על שם אלת האהבה והיופי, אפרודיטה (Ἀφροδίτη), שאותה ירשה ונוס (Venus) הרומאית, וזהו שמו הנפוץ של הכוכב ברחבי העולם.
האטמוספירה של נוגה מתנשאת לגובה רב, דחוסה מאוד וחמה ככבשן.
רוב האטמוספירה היא פחמן דו־חמצני, ובשכבות הגבוהות של האטמוספירה מצויה שכבה, אטומה בדרך כלל, של ענני חומצה גופרתית.
הכמות העצומה של דו־תחמוצת הפחמן (CO2) באטמוספירה אינה מאפשרת לחום הנוצר מקרני השמש להיפלט לחלל על ידי קרינה תרמית, וכך גורמת לאפקט חממה חזק.
אפקט חממה זה מעלה את טמפרטורת פני השטח בלמעלה מ־C° 400 מעל מה שהייתה עשויה להיות ללא הכמות העצומה של הפחמן הדו־חמצני באטמוספירה, וגורם לטמפרטורת פני השטח להגיע לטמפרטורת גבוהות של C° 500 במקומות נמוכים סמוך לקו המשווה.
כך פני השטח של נוגה לוהטים אף יותר משל כוכב חמה, אף שנוגה רחוק כמעט פי שניים מהשמש ומקבל רק 25% מהקרינה הסולרית (2613.9 W/m2 בחלקים העליונים של האטמוספירה ורק 1071.1 W/m2 בפני השטח).
הטמפרטורה אינה משתנה באופן משמעותי בין הצד שבו יש יום לצד שבו יש לילה למרות סיבובו האיטי של נוגה (פחות מסיבוב אחד בשנה של נוגה; בקו המשווה פני השטח של נוגה מסתובבים 6.5 קמ"ש בלבד), זאת בשל האינרציה התרמית והסעת החום באטמוספירה הצפופה של נוגה.
הרוחות באטמוספירה העליונה סובבות את כוכב הלכת ב־4 ימים בלבד ויוצרות הסעת חום מהירה.
הלחץ בפני השטח של נוגה הוא פי 90 מזה שעל בכדור הארץ.
אילו יכולנו ללכת על נוגה היינו נמעכים תחת הלחץ הכבד, השקול ללחץ בעומק של כקילומטר מתחת לפני הים בכדור הארץ, ואם היינו מוגנים בפני הלחץ הכביר – בקושי אפשר היה לנוע דרך אטמוספירה כה סמיכה.
אור השמש על פני השטח של נוגה קלוש בשל מעטה העננים העבה שמחזיר את רוב הקרינה לחלל.
כתוצאה מכך נמנע מאור השמש לחמם את פני השטח.
האלבדו הבולומטרי של נוגה הוא 60% בקירוב והאלבדו של האור הנראה הוא אף גדול יותר.
לכן, על אף שהוא קרוב מכדור הארץ לשמש, פני השטח שלו אינם מתחממים משמעותית מקרינת השמש.
ללא אפקט החממה הטמפרטורה על פני נוגה הייתה עשויה להיות דומה לזו שבכדור הארץ.
העננים המורכבים בעיקר מגופרית דו־חמצנית ומעט חומצה גופרתית מכסים את כוכב הלכת כמעט לגמרי ומערפלים תצפיות אל פני השטח.
הטמפרטורה בחלקים הגבוהים של עננים אלו היא C° 45− בקירוב, בעוד שהטמפרטורה הממוצעת בפני השטח של נוגה היא C° 464.
יש הסבורים כי מעטפת העננים של נוגה היא הסיבה לטמפרטורה הגבוהה, אך ההפך הוא הנכון.
מעטפת העננים מחזירה חלק ניכר מקרינת השמש אל החלל, ומונעת ממנה להיכנס לאטמוספירת הפחמן הדו-חמצני הדחוסה שמתחתיה ולחמם אותה.
לולא מעטפת העננים כמות החום הנלכדת בפחמן הדו־חמצני הייתה גדולה פי שניים בקירוב, והטמפרטורה הייתה עשויה להיות גבוהה עוד יותר.
בחלקים העליונים של העננים נושבות רוחות חזקות של 350 קמ"ש.
בפני השטח הרוחות איטיות מאוד, לא יותר ממספר קילומטרים לשעה, בשל הצפיפות הגבוהה של האטמוספירה על פני השטח.
גם רוחות איטיות אלו מפעילות כמות משמעותית של כוח נגד מכשולים
בשנת 2020 גילתה הדוקטורנטית יון ג'ו לי עדויות לריכוזים גבוהים של גז פוספין בעננים של נוגה, בעוד שלא ידועים תהליכים גאולוגיים או כימיים המתאימים להיווצרות הגז.
המדענים העלו השערה שהגז נוצר על ידי מיקרואורגניזמים שחיים בעננים של נוגה ומייצרים את הגז.
מיקרואורגניזמים דומים קיימים על כדור הארץ.
פרסומים מאוחרים יותר הטילו ספק בהשערה זו ואף באיכות הנתונים שהובילו אליה, וייתכן שהחומר שזוהה אינו פוספין אלא גפרית דו-חמצנית.
אף על פי שאין מידע ישיר על הרכבו הפנימי של נוגה, הדמיון בגודל ובצפיפות של כוכב הלכת לכדור הארץ מעיד כנראה על דמיון בין נוגה לארץ בנוגע להרכב הפנימי.
כנראה גם לנוגה יש ליבה מתכתית של ניקל וברזל, שהרדיוס שלה הוא כ־3,000 ק"מ.
ליבה זו נוזלית לפחות בחלקה, והיא מוקפת במעטפת סלעית ובקרום סלעי עבה.
השדה המגנטי של נוגה חלש מאוד בהשוואה לכוכבי לכת אחרים במערכת השמש, כנראה בשל סיבובו האיטי שאינו מספיק להניע דינמו פנימי של ברזל נוזלי.
בשל שני נתונים אלו – קרום עבה וסחרור איטי מאוד – בנוגה אין לוחות טקטוניים שקיימים בכדור הארץ.
מפענוח תמונות שסיפקו חלליות מנוגה הסתבר שקיימת פעילות געשית רבה ונמרצת המשפיעה על פני השטח.
קרוב ל־90% מפני השטח של נוגה נראים כמורכבים מבזלת חדשה יחסית.
מעט מאוד מכתשים של פגיעת מטאורים קיימים, הן בגלל האטת המטאורים באטמוספיה הדחוסה, והן בגלל הפעילות הגעשית שמוחקת פני שטח קודמים, אך קיימים כמה מכתשי מטאורים, שהגדול מביניהם מגיע לקוטר 280 ק"מ.
רוב מראות הנוף בנוגה הם תוצאה של התפרצויות של הרי געש וזרימה של לבה ופני השטח עתירי מכתשים געשיים, בקעות, מישורים קטנים והרי געש נישאים.
מראות הנוף העתיקים ביותר על פניו של נוגה נראים כבני 800 מיליון שנה בלבד ורוב השטח צעיר הרבה יותר, וגילו כמה מיליוני שנים.
להשוואה, פני השטח היבשתיים בכדור הארץ הם בני מיליארדי שנים.
על נוגה שני מישורים גדולים.
מישור גדול אחד הוא אשתר־טרה שגודלו הוא בערך כגודלה של אוסטרליה ונמצא בחציו הצפוני של נוגה.
במישור אשתר־טרה נמצאים ההרים הגבוהים ביותר על פני נוגה הקרויים הרי מקסוול ומתנשאים לרום של 11 ק"מ.
המישור הגדול השני הוא אפרודיטה־טרה בחציו הדרומי של נוגה שגודלו בערך כגודלה של דרום אמריקה.
הר געש הגבוה על נוגה הוא מאעת מונס.
למעט הרי מקסוול, כל תווי השטח על פני נוגה קרויים על שמן של נשים מההיסטוריה ומהמיתולוגיות.
למשל, הר אנאלה נקרא על שם אנאלה , אלת הפוריות ההינדית.
מעבר נוגה על פני השמש
מעבר נוגה על פני השמש קורה כאשר כוכב הלכת נוגה נמצא בדיוק בין כדור הארץ לשמש.
מכדור הארץ, נוגה מופיע כדיסקה שחורה הנעה על פני השמש.
תופעה דומה לתופעה זאת היא ליקוי חמה הנגרם על ידי הירח, אבל, על אף שקוטרו של נוגה גדול כמעט פי ארבעה מקוטרו של הירח, נוגה מופיע כקטן בהרבה כיוון שהוא רחוק מכדור הארץ.
לפני האסטרונומיה המודרנית, אירוע זה עזר למדענים להעריך את המרחק בין השמש לכדור הארץ באמצעות שיטת היסט.
ב־1967 חדרה חללית מסדרת ונרה הסובייטית לאטמוספירה של נוגה, ומדידותיה הפכו את המושגים אודות פני השטח של נוגה על ראשם.
התגלה שנוגה רחוק מאוד מהתואר "התאום של כדור הארץ" שניתן לכוכב הלכת קודם לכן.
למעלה מ־30 שנה מדענים שולחים גלי מכ"ם לכוכב הלכת נוגה מכדור הארץ, ובאמצעות הגלים החוזרים יוצרים הדמיות תלת־מימד של פני השטח.
בשנת 1978 החללית "פיוניר־ונוס" ערכה מיפוי של רוב כוכב הלכת נוגה.
ב־1983 הגיעו מיפויי מכ"ם שערכו החלליות הסובייטיות מסוג ונרה.
כמה חלליות מסוג זה אף נחתו על פני נוגה ונשרפו.
ב־1989 הגיעה החללית "מגלן" לנוגה.
מטרתה הייתה לספק נתונים על השאלה: "מה היה מנגנון שחרור החום בנוגה?" התשובה עדיין לא ידועה בוודאות מספקת.
עם זאת, נתגלה שבנוגה הייתה וישנה פעילות געשית רבה, ולפעילות געשית זו השפעה נכבדת על עיצוב הנוף של נוגה, נוף הררי מאוד.
סדרת המשימות הסובייטית ונרה הגיעה להישגים חסרי תקדים.
העצם הראשון מעשה ידי אדם על פני כוכב לכת אחר, חללית המחקר הרובוטית הראשונה באטמוספירה של כוכב לכת אחר, וגולת הכותרת – נחיתה מוצלחת של חללית רובוטית על פני כוכב לכת אחר.
זו גם תוכנית חקירת פני השטח היחידה שתוצאות המדידה שלה הפכו לחלוטין את התפיסה ששררה לפניה: במשימות ונרה התגלה עד כמה פני נוגה לוהטים, ועד כמה כביר הלחץ על פני השטח.חלליות הסדרה עברו פיתוח מואץ, כשכל משימה מבהירה עוד יותר מקודמתה עד כמה האתגר שלקחו על עצמם הסובייטים גבוה משציפו.
תכנון חללית שתעמוד בחום ובלחץ דרש שימוש בטכנולוגיות שפותחו רק תוך כדי התוכנית.
הסתבר גם שעל החללית להיות כבדה מאוד, ושחיישנים רבים אינם יכולים לתפקד בתנאים כה קיצוניים.
ונרה 1 – הגשושית הראשונה לנוגה, והגשושית הראשונה לכוכב לכת כלשהו (מלבד ארץ).
שוגרה ב־12 בפברואר 1961. חללית זו היוותה את יריית הפתיחה בפרויקט ונרה הסובייטי המוצלח.
הקשר איתה אבד אחרי שבוע במרחק של 2 מיליון ק"מ מכדור הארץ והתחזית של המדענים גרסה שככל הנראה באמצע דרכה עברה הגשושית במרחק של 100,000 ק"מ מנוגה.
ונרה 3 – הגשושית השלישית בסדרה התרסקה על נוגה ב־1 במרץ 1966. חללית זו הייתה האובייקט הראשון שיוצר על ידי אדם שחדר אטמוספירה של כוכב לכת כלשהו (מלבד ארץ), והראשונה שפגעה בשטחו.
ונרה 4 – שוגרה ב־12 ביוני 1967. הגשושית נכנסה בהצלחה לאטמוספירה ב־18 באוקטובר אותה שנה וביצעה כמה ניסויים.
היא מדדה טמפרטורה של כמעט C° 500 על פני השטח, יותר חם ממארינר 2, וגילתה שהאטמוספירה מורכבת מ־90%-95% של פחמן דו-חמצני.
צפיפות האטמוספירה של נוגה הייתה יותר גדולה באופן משמעותי ממה שציפו מהנדסי ונרה 4, מה שהאט את הגשושית באופן משמעותי.
לכן הנחיתה הצפויה בעזרת מצנח על פני השטח לא הייתה מוצלחת אחרי שהסוללות נגמרו לפני שהחללית הגיעה לשטח.
היא החזירה מידע בגובה נמוך במשך 93 דקות וקריאת הלחץ האחרונה שלה הציגה 18 באר בגובה חסר תקדים של 24.96 ק"מ.
ונרה 5, ונרה 6 – אחרי מה שנלמד מוונרה 4 החלליות התאומות שוגרו בינואר 1969 בהפרש של חמישה ימים.
הן הגיעו בהפרש של יום ב־16 וב־17 במאי לנוגה.
החוזק שלהן שופר והן תוכננו לעמוד בלחץ של עד 25 אטמוספירות.
כמו כן הן צוידו במצנחים קטנים יותר כדי לאפשר ירידה מהירה יותר לכיוון פני הכוכב.
מכיוון שהמודלים האטמוספיריים הציגו שיא של 75–100 אטמוספירות בקרבת פני השטח של נוגה הגשושיות לא היו אמורות לשרוד את כל הדרך עד לפני השטח.
ואכן, אחרי שהחזירו מידע למשך קצת יותר מחמישים דקות שתיהן התרסקו בגובה של קצת פחות מ־20 ק"מ מעל צידו הרחוק מהשמש של נוגה.
ונרה 7 – החללית ייצגה ניסיון מרוכז להשיג מידע מפני השטח של נוגה ונבנתה עם יכולת צניחה משופרת ובאופן שיאפשר לה לעמוד בלחץ של עד 180 באר.
המודול שנשלח לנוגה קורר מראש, לפני הכניסה לאטמוספירה, וצויד במצנח מיוחד שיועד לירידה בת 35 דקות.
עם הכניסה לאטמוספירה ב־15 בדצמבר 1970, המצנח נקרע בחלקו בזמן הירידה והמודול התרסק אך לא הושמד.
אחרי שנפל על צידו הוא החזיר אות חלש.
הוא שידר את הטמפרטורה על פני השטח למשך 23 דקות ונתן את תוצאות המדידה הראשונה אי פעם שהתקבלה מפני השטח של כוכב לכת שאינו כדור הארץ.
ונרה 8 – סיפקה מידע מפני השטח למשך 50 דקות וקרסה בגלל תנאי שטח קשים.
בעזרת פוטומטר היא סיפקה תוצאות מדידה שהראו שנוגה צלולה יחסית מתחת לעננים שנגמרו בגובה רב.
היא איששה את המידע לגבי הטמפרטורה על פני השטח – C° 470 ולחץ של 90 אטמוספירות.
מדידות הראו שהסלעים שעל נוגה הזכירו במאפייניהם על פי כמות האורניום, תוריום והאשלגן שבהם גרניט.
ונרה 9 – שוגרה ב־8 ביוני 1975. ב־22 באוקטובר אותה שנה נחתה החללית על נוגה.
הייתה לעצם הראשון שמחזיר תמונות מכוכב אחר.
ונרה 10 – שוגרה ב־14 ביוני 1975. הגיעה לנוגה ב־23 באוקטובר 1975. החזירה מידע רב על אטמוספירת נוגה, טמפרטורה, ופני השטח.
ונרה 11 – שוגרה ב־9 בספטמבר 1978. נכנסה לאטמוספירת נוגה ב־25 בדצמבר אותה שנה.
נשאה ציוד לחקר הטמפ' והתרכובת הכימית של הקרקע ושל האטמוספירה.
החללית זיהתה רעמים וברקים לראשונה על נוגה.
כלל גם ציוד לצילום פני השטח בצבע, אך נכשלה בצילום התמונות בעקבות תקלה טכנית.
ונרה 12 – שוגרה ב־14 בספטמבר 1978. נכנסה לאטמוספירת נוגה ב־21 בדצמבר 1978. כמו ונרה 11 נכשלה בהחזרת צילומי צבע מנוגה בעקבות תקלה טכנית.
החללית כללה מכשירים מתקדמים רבים ושלחה צילומי צבע של נוגה.
ונרה 14 – אחותה התאומה של ונרה 13, שוגרה 5 ימים אחריה (4 בנובמבר 1981) והגיעה 4 ימים אחריה (5 במרץ 1982) לאטומספרת נוגה, 2 החלליות נחתו במרחק של כ־950 ק"מ זו מזו.
ונרה 15 – שוגרה ב־2 ביוני 1983. מטרתה העיקרית הייתה למפות את פני השטח של נוגה על ידי שימוש במערכת מצלמות מתוחכמת לזמנה, כולל מצלמת רדאר.
הגיעה לנוגה ב־10 באוקטובר 1983. הקיפה את נוגה במסלול קוטבי וצילמה כרבע משטח הכוכב.
ונרה 16 – אחותה התאומה של ונרה 15. שוגרה שבוע אחריה ב־9 ביוני 1983 והגיעה לנוגה 4 ימים אחרי ונרה 15 (14 באוקטובר 1983), מטרתה הייתה כמו של ונרה 15.
מארינר 1 – שוגרה אל נוגה ב־22 ביולי 1962, אך הושמדה בזמן השיגור.
מארינר 2 – שוגרה ב־27 באוגוסט 1962, וחלפה על פני נוגה ב־14 בדצמבר באותה שנה.
היא הייתה זהה בהרכבה למארינר 1, ולטענת נאס"א, הייתה חללית המחקר הבין־פלנטרית המוצלחת הראשונה.
היא חלפה במרחק של 34,833 ק"מ מעל פניו של נוגה.
לאחר מכן המשיכה ונכנסה למסלול סביב השמש.
מארינר 2 חשפה לראשונה, בעזרת גלי מיקרו ומכשירי מדידה שהתמקדו בקרינה תת־אדומה, שקצות העננים של נוגה הם אמנם קרירים אך הטמפרטורה על פני השטח היא לפחות C° 425. גילוי זה ביטל את התקווה שיש סיכוי לקיום חיים על נוגה.
מחקרה של מארינר 2 נתן מושג טוב יותר לגבי מסתו של כוכב הלכת אך נכשל בניסיון לגלות שדה מגנטי או חגורות קרינה.
מארינר 5 – שוגרה ב־14 ביוני 1967, וחלפה על פני נוגה ב־19 באוקטובר אותה שנה.
הגשושית הגיעה למרחק של פחות מ־4,000 קילומטרים מעל קצות העננים.
במקור הייתה אמורה להיות חללית חלופית למארינר 4 אשר שוגרה למאדים, אך בסופו של דבר משימתה של מארינר 4 הצליחה ולא היה בכך צורך, ולכן, נשלחה מארינר 5 אל נוגה.
מארינר 5 נשאה ציוד מדידה רגיש יותר מזה של מארינר 2 וחזרה עם תוצאות חדשות.
ניסוי שערכה בליקוי רדיו הניב מידע חדש על הרכבה, לחצה, וצפיפותה של אטמוספירת נוגה.
על תוצאות המחקר של מארינר 4 ו־5 עבד צוות סובייטי־אמריקאי בשיתוף פעולה נדיר לאותה תקופה.
עם זאת, היא שוגרה בשיטת מקלעת כבידתית לכיוון כוכב חמה ומשימתה העיקרית הייתה דווקא לחקור אותו.
לאחר שחלפה על פני נוגה נכנסה למסלול סביב השמש, במהלכו חלפה על פני כוכב חמה שלוש פעמים.
הגשושית צילמה יותר מ־4,000 תמונות של נוגה.
התמונות שהיו האיכותיות ביותר עד אז הציגו מעט מאוד מאפיינים של פני השטח באור נראה ואילו בעל־סגול נצפו לראשונה פרטים על פני העננים שלא נצפו עד אז מכדור הארץ.
החללית הראשונה נשרפה באטמוספירת נוגה באוקטובר 1992 עד אז היא עסקה בחקירת האטמוספירה ומיפויו של כוכב הלכת בעזרת ראדאר.
מגלן – החללית מגלן הגיעה לנוגה ב־1990 והקיפה אותו עד 1994 כאשר התרסקה אל תוך אטמוספירת הכוכב.
מיפתה את רוב הכוכב ונתוניה היו הבסיס למידע המדעי העכשווי על הכוכב.
כינויה של החללית נובע מתאריך השיגור שלה, שהיה התאריך בו הפליג מגלן למסעו.
ונוס אקספרס – משימה של סוכנות החלל האירופית ששוגרה ב־9 בנובמבר 2005. משימתה היא לחקור את האטמוספירה ומאפייני הקרקע של נוגה ממסלול.
החללית הגיעה אל נוגה ב־4 באפריל 2006, ונכנסה למסלול בהצלחה.
משך הפרויקט המתוכנן הוא 500 יום.